Maidu muusika on kõlanud sageli Eesti Muusika- ja Teatriakadeemia Sügisfestivalil ning Eesti Muusika Päevadel. 2009. aasta suve hakul kanti Suure-Jaani Gümnaasiumi saalis Suure-Jaani muusikapäevade raames toimunud EMTA lõpetajate kontserdil ette tema "Lõpuni kirjutamata ööd" sümfooniaorkestrile. 2009. aasta kevadel lõi ta muusika Tartu Kõrgema Kunstikooli üliõpilase Einike Leppiku diplomitööle "Joon". 2008. aastal lõi Mait muusika belglanna Dominique Guelette lühifilmile "Tuulepealne", Martti Helde lühifilmile "Magada tahaks" ning 2009. aasta kevadel Ingrid Roose lühifilmile "Anna ja Krukoljev" ja Hele-Riin Mooni lühifilmile "Stalker". 2010. aastal lõi Mait viis enda lühifilmi, koos enda loodud muusikaga, kus ta kombineerib fotograafiat, videot ning heli. Käesoleval aastal on tal käsil mitu enda ja teiste filmiprojekti.